Raoul Koczalski

Armand Georg Raoul von Koczalski (3. tammikuuta 1884 Varsova – 24. marraskuuta 1948 Poznań) oli puolalainen säveltäjä ja pianisti. 

Koczalski aloitti pianonsoiton lapsena. Hän piti konsertteja 7-vuotiaana ja kierteli Euroopan kaupungeissa jo 9-vuotiaana. Hän opiskeli Lvivissä Karl Mikulin johdolla. 

Koczalski tuli pianistina tunnetuksi Frédéric Chopinin tulkinnoistaan. Hänen sävellystuotantoonsa kuuluu mm. piano- ja orkesteriteoksia sekä oopperat Rymond (1902) ja Die Sühne (1909). 

Luokka:Puolalaiset säveltäjät
Luokka:Vuonna 1884 syntyneet
Luokka:Vuonna 1948 kuolleet